قطر ایله بعضی عرب اؤلکه‌لری آراسینداکی بحرانا دایر اولوسلار آراسی توپلومدان آچیقلاما‌لار گلمه‌یه داوام ائدیر.
آمریکا پرزیدنتی دونالد ترامپ سعودی عربیستانی کرا‌لی سلمان بن عبدالعزیره زنگ ائتدی. ترامپ تلفون گؤروشونده تروریزمین فینانسمانی و آشیری لیقچی ایدئولوژی لره قارشی کؤرفز بؤلگه‌سینده بیرلیگیه احتیاج اولدوغونو وورغولادی.
آمریکا خاریجی ایشلر ناظیرلیگی ده ترورون فینانسمانینین قارشی‌سینین آلینماسیندا قطرین اونملی رول اوینادیغینی، لاکین گؤروله‌جک چوخ ایشین اولدوغونو آچیقلادی.
امریکا خاریجی ایشلر ناظیرلیگینین سؤزچوسو هثر نائورت: "قطرله گوجلو موناسیبت‌لریمیز وار. قطرله و بولگه ده‌کی دیگر اؤلکه‌لری ایله بیرلیکده ترورا قارشی امکداش‌لیق ائتمه‌یه داوام ائدیریک" دئیه دانیشدی.
آغ ائوین سؤزچوسو شان اسپایسر پروبلئمین تئزلیکله حل ائدیلمه‌سی و امکداشلیغین یئنی‌دن برقرار ائدیلمه‌سی اوچون آمریکا رهبرلیگی‌نین رئگیون اؤلکه‌لری ایله دانیشیق‌لار آپاردیغینی بیلدیردی.
کویت امیری شیخ صباح ال احمد ال جابر الصباح سعودی عربیستانینا بیر گونلوک سفر ائتدی.
سعودی عربیستانی رسمی خبر آژانسی SPA –نین وئردیگی خبرده سعودی عربیستان کرا‌لی سلمان ایله کویت امیری الصباح گؤروشونده ایکی طرف‌لی موناسیبت‌لر و بولگه سل مسئله‌لرین موذاکیره اولوندوغو بیلدیریلیر. گؤروشه دایر اطراف‌لی معلومات وئریلمیر.
سعودی عربیستانی خاریجی ایشلر ناظری عادل بن احمد الجبیر فرانسانین پایتاختی پاریس-ده وئردیگی آچیقلامادا:" قطر سیاست‌لرینی دییشدیرمه‌لی و آشیری لیقچی قروپ‌لاری دستکلمه‌یه سون قویما‌لی‌دیر" دئدی.
الجبیر، قطرین عرب اؤلکلریله موناسیبتلرینی برپا ائتمه‌سی اوچون فیلیسطین‌لی حماس و میصرده مسلمان قارداشلاری قروپلارینا وئریلن دستکین سونا چاتماسی کیمی بیر سیرا آددیم آتماسینا احتیاج اولدوغونو سویله دی.
فیلیسطین ایسلام مقاومتی حرکاتی حماس الجبیرین اونلارا قارشی تحریک ائدیجی آچیقلاما‌لارینی بؤیوک بیر کدرله قارشیلادیغینی و بونو قینادیغینی ایفاده ائتدی.
قطر خاریجی ایشلر ناظری اؤلکه‌سی‌نین قونشولاری ایله یاشادیغی دیپلوماتیک بحرانین  حلی اوچون دیالوگا وآرابولوجولوغا آچیق اولدوغونو بیلدیردی.
آل ثانی سی ان ان خبر آژانسینا وئردیگی موصاحیبه‌ده: "دیالوگا و اوتوروب دانیشماغا حاضیریق. بیز بورادا سوپر گوج دئیی‌لیک و مسئله‌لرین قارشیدورما یولو ایله حل ائدیله‌جگینه اینانمیریق" دئدی.
آل ثانی اؤلکه‌سی‌نین ترورو دستکلدیگی یونونده کی اتهام‌لاری یالانلادی :"قطر ترورون مالیلشدیریلمه‌سی ایله موباریزه ائدیر و دونیانی پتانسیل تروریستلردن قوروماق ایشینه تحفه وئریر" دئدی.
